
MARTFŰ VÁROS  POLGÁRMESTERÉTŐL                                                 
 Martfű, Szent István tér 1. Tel: 56/450-222.

Előterjesztés 
a 2012/2013-as nevelési évben indítható óvodai és bölcsődei csoportok   meghatározásáról
A közoktatásról szóló 1993. évi LXXIX. törvény 102. § (2) bekezdésé c) pontja szerint a fenntartó meghatározza az adott nevelési évben indítható óvodai csoportok számát, továbbá engedélyezi az osztály, csoport átlaglétszámtól való eltérést, meghatározza az adott tanítási évben az iskolában indítható osztályok, napközis osztályok ( csoportok), a kollégiumban szervezhető csoportok számát, továbbá engedélyezi a maximális létszámtól való eltérést. 

A Játékvár Óvoda és Bölcsőde intézményében 2012. május 7-11-ig megtörtént az óvodai és bölcsődei beiratkozás. Az intézmény vezetősége a meglévő születési adatok és az előzetesen jelzett igények alapján tesz javaslatot a 2012/2013-as nevelési év indítására, az óvodai és bölcsődei csoportok számának meghatározására, a feladatellátáshoz szükséges alkalmazotti létszám biztosítására. 

Az óvodai és bölcsődei kérelmeket teljes körűen ki tudják elégíteni. 
Az előterjesztés 1. számú melléklete  a Játékvár Óvoda és Bölcsőde  a 2012/2013-as nevelési évre  tervezett csoport indításának javaslatát  rögzíti.

Kérem a Képviselő-testületet az előterjesztés megtárgyalására és a 2012/2013-a nevelési évben indítható óvodai és bölcsődei csoportokra vonatkozó javaslat elfogadására.  

Martfű, 2012. május 16.
dr. Kiss Edit

